open-index/open-wikipedia-markdown huggingface dataset:
Eduardo Galeano

**Eduardo Germán María Hughes Galeano** (Montevideo, 3 de setiembre de 1940 - Montevideo, 13 d'abril de 2015), conoixiu como **Eduardo Galeano**, fue un periodista y escritor uruguayo, ganador d'o premio Stig Dagerman. Fue considerau como un d'os mas destacaus escritors d'a literatura latinoamericana.

Os suyos libros mas conoixius, *[[Memoria del fuego]]* (1986) y *[[Las venas abiertas de América Latina]]* (1971), han estaus traducius a vint idiomas. Os suyos treballos trascienden cheneros ortodoxos, combinando documental, ficción, periodismo, analís politico y historia.

## Biografía
Fillo d'una familia catolica de clase meya y radices europeas (britanicas, alemanas, espanyolas y italianas)

Mientres l'adolescencia suya treballó de cualques cosas: mecanico d'autos, pintor de cartels, mensachero, mecanografo, caixero y asinas-asinas. Con 14 anyadas vendió a suya primer caricatura politica a *El Sol*, o periodico semanal d'o partiu socialista.

Encetó a suya carrera de periodista tot prencipiando os anyos 1960 como editor de *Marcha* (1960-64), una revista que, baixo a dirección de Carlos Quijano, tenió prou influencia en o pensamiento uruguayo d'a epoca y contó con contribucions como as de Mario Vargas Llosa, Mario Benedetti, Manuel Maldonado Denis u Roberto Fernández Retamar. Mientres dos anyadas editó o diario *Época* y treballó d'editor chefe en a premsa universitaria.

En 1973 os militars prenión o poder a traviés d'un golpe d'estato, y a causa d'a suya participación en roldes marxistas (tupamaros), Galeano fue agafau y aforzau a fuyir. S'establió en Archentina, do fundó a revista cultural *Crisis*.

En 1976, Jorge Rafael Videla prenió o poder en Archentina a traviés d'un golpe d'estato militar que remató en una dictadura, o suyo nombre s'adhibió a la lista d'os condenaus por os escuadrons d'a muerte, razón por a cual se trobó aforzau a fuyir atra vegada, ista vegada ta Barcelona, do escribió a suya famosa trilochía *Memoria del fuego*.

Eduardo Galeano vive dende 1985 -en rematar-se a dictadura uruguaya- en Montevideo, do contina fendo a suya literatura y o suyo periodismo politico.

En l'anyada 2010 li fue concediu o *Premio Internacional de Periodismo [[Manuel Vázquez Montalbán]]* en a categoría de periodismo esportivo.

## Obras publicadas

## Referencias
Amidón

L**'amidón** u **almidón** ye un polisacarido propio d'as celulas vechetals muito abundant en os organos y estructuras vechetals que se fan servir de reserva como as radices, os tuberclos y as simients. A farina ye amidón en mes d'o 90 %. L'amidón representa a base d'a dieta alimenticia de gran part d'a humanidat. En realidat l'amidón ye formato por dos polisacaridos de glucosa: amilosa y amilopectina.

En l'aparato dichestivo os enzimas que descomposan l'amidón deseparando as moleculas de glucosa son as amilasas.

## Etimolochía
A parola *amidón* provién d'o latín *amidum*, y en aragonés medieval presenta cualques variants *almelón*, *almenlón*, etcetera. A mes frecuent ye *amellón* que duró dica en o castellano d'o sieglo XVI en Aragón, que podría estar tanto una simpla variant ortografica como una variant fonetica a lo estilo de *esquiruello* respecto a *[[esquiruelo]]*.

## Estructura
L'amilosa presenta as moleculas de α-D-glucosa d'una traza helicoidal. L'amilopectina las presenta d'una traza linial con abundants ramificacions.

## Hidrolisi
L'amilasa hidroliza a l'amilasa y a l'amilopectina deseparando parellas de moleculas de glucosa (o disacarido maltosa), pero no desfá as ramificacions de l'amilopectina. Ye atra enzima, a glucosidasa, a que las ataca.

## Referencias

## Vinclos externos
Campo de San Pedro

**Campo de San Pedro** ye un municipio d'a provincia de Segovia, en a comunidat autonoma de Castiella y Leyón, Espanya. Fa parte d'o partiu chudicial de Riaza.

A suya población ye de 353 habitants (2010), en una superficie de 37,57 km² y una densidat de población de 9,04 hab/km².

## Cheografía
Se troba situata a 976 metros d'altaria sobre o livel d'a mar, o suya maxima altaria ye 1.110 y a minima de 935, a una distancia de 95 km d'a ciudat de Segovia, a capital d'a suya provincia y a 21&nbsp;km de Riaza.

En fan parte os lugars de Fuentemizarra y Valdevarnés.

## Demografía

## Administración
### Alcaldes
Carlos II de Navarra

**Carlos II de Navarra**, conoixito como **lo Malo** ye naixito d'Evreus o 10 d'octubre de 1332 y morió en Pamplona l'1 de chinero de 1387. Yera fillo de Chuana II de Navarra y de Felipe III de Navarra. Estió conte d'Evreus dende o 23 de setiembre de 1343 dica l'anyo 1379 y rei de Navarra dende o 6 d'octubre de 1349 dica a suya muerte.

Sinyó con Pero IV o Cerimonioso o tractau d'Uncastiello o 25 d'agosto de 1363 y dimpués o tractau d'Almudévar.

En l'anyo 1366 unas localidaz d'Alaba y Rioja Alta yeran baixo artibrache d'o Prencipe de Galas. Por o Tractau de Liborna en 1366 cualques localidaz d'Alaba fuoron asignatas a Navarra, y ocupatas en 1369, manimenos fuoron tornatas en 1373.

Por a sentencia arbitral de 1373 Fitero fue anexionato pa cutio a Navarra.

Con un alcuerde con Anglaterra en 1378 preveyeba anexionar-se Sola y Labort, con o que Navarra habría tornato a tener salita a la mar. En 1379 fue obligato a firmar con Castiella o tractau de Briones, por o que fue obligato a crebar l'alianza con Anglaterra, a no deixar pasar tropas enemigas de Castiella por o suyo territorio y a perder vint plazas.

## Vinclos externos
*
Cuéllar (Segovia)

:*Iste articlo ye sobre un municipio castellanoleyonés en a provincia de Segovia; ta atros usos, se veiga *'Cuéllar (desambigación)**''.

**Cuéllar''' ye una villa y un municipio d'a provincia de Segovia, en a comunidat autonoma de Castiella y Leyón, Espanya. Ye a capital d'o suyo partiu chudicial.

A suya población ye de 9.730 habitants (2010), en una superficie de 348,66 km² y una densidat de población de 27,91 hab/km².

## Cheografía
Se troba situata a 958 metros d'altaria dencima d'o ran d'a mar, a una distancia de 60 km d'a ciudat de Segovia, a capital d'a suya provincia, a 50&nbsp;km de Valladolit y a 150&nbsp;km de Madrit.

O suyo termin municipal muga por o río Cega.

En fan parte os lugars de Arroyo de Cuéllar, Chatún, Campo de Cuéllar,Torregutiérrez, Dehesa Mayor, Lovingos, Escarabajosa de Cuéllar, Fuentes de Cuéllar y Dehesa de Cuéllar.

## Demografía

## Administración
### Alcaldes

## Molimentos

* Conchunto historico de Cuéllar, declarato Bien d'Intrés Cultural en 1994.
* Casa d'a villa de Cuéllar, construita en o sieglo XVI, con estilo gotico y d'o renaiximiento.
* Ilesia de Sant Miguel de Cuéllar, ilesia dende o estilo romanico dica o barroco.
* Castiello de Cuéllar, castiello d'estilo gotico y d'o renaiximiento.
* Murallas
* Ilesia de Sant Andreu de Cuéllar, construita en o sieglo XIII, d'estilo mudéchar.

## Vinclos externos

*   Turismo, Concello de Cuéllar
Tomas Tranströmer

**Tomas Tranströmer**, naixito d'Estocolmo o 15 d'abril de 1931, ye un d'os mas importants poetas contemporanios en luenga sueca, estando traducita a suya obra a cuantas atras luengas. Graduato en Psicolochía por a Universidat d'Estocolmo, treballa tamién como traductor, publicando o suyo primer libro de poemas en 1954. Dende 1990, dimpués d'un derrame cerebral, se retiró a vivir en una chicota isla. Ha recibiu cuantos premios por a suya labor literaria, incluyindo-ie o Premio Nobel de Literatura en 2011.

## Obras
* 1954: *17 dikter*.
* 1958: *Hemligheter på vägen*.
* 1962: *Den halvfärdiga himlen*.
* 1966: *Klanger och spår*.
* 1967: *Kvartett*.
* 1970: *Mörkerseende*.
* 1973: *Stigar*.
* 1974: *Östersjöar*.
* 1978: *Sanningsbarriären*.
* 1979: *Dikter 1954-78*.
* 1980: *PS*.
* 1983: *Det vilda torget*.
* 1984: *Dikter*.
* 1989: *För levande och döda*.
* 1990: *Dikter. Från "17 dikter" till "För levande och döda"*.
* 1993: *Minnena ser mig*.
* 1996: *Sorgegondolen*.
* 2001: *Fängelse: nio haikudikter från Hällby ungdomsfängelse*.
* 2001: *Air Mail. Brev 1964–1990*.
* 2004: *Den stora gåtan*.





## Referencias
Sabinar

Un **sabinar** ye tota formación vechetal en a que predomina a presencia d'árbols u arbustos d'una especie d'o chenero *[[Juniperus]]* que a chent denomina "sabina", especialment a especie *[[Juniperus phoenicea]]*, que desembolica sabinars arbustivos sobre litosuelos en a Peninsula Iberica y sabinars arborios en as Islas Canarias. A especie *[[Juniperus thurifera]]* tamién forma sabinars, pero en l'aragonés d'as comunidaz aragonesas, en o nuclio d'a suya distribución estos sabinars podeban tener denominacions tipo "tarabinar", basatas en o fitonimo local aragonés "tarabina". En os Monegros a estas mesmas formacions lis dicen "sabinars".

Beluns d'os sabinars presents en a Peninsula Iberica, y en especial os sabinars u tarabinars de paramera son comparables a lo que bels autors americanos denominan *[[Sabana de Junipero]]* y que constituye un bioma en o sud-ueste d'Estaus Unius y nord-ueste de Mexico, en Anatolia central, Meseta Iraní y Afganistán. Por o que respecta a la Peninsula Iberica y Berbería no se consideran un bioma y constituyen un piso bioclimatico que succede a la vechetación mediterrania en altaria en arias de clima semiarido.

## Referencias

## Veyer tamién
*Tarabinar con chinebro
CEV de Campions d'Europa

:*Iste articlo ye sobre o Campionato d'Europa de Voleibol de Campios Europeos Masculín. Ta a competición femenina se veiga [[CEV de Campions Europeos femenín]].*

A **CEV de Campions d'Europa**, dita *Indesit European Champions League* por motivos comercials, ye a mas alta d'as categorías de voleibol d'Europa.

## Edicions
### CEV Champions Cup (1959 - 2000)

### CEV Champions League (2000 - )

## Palmarés
### Palmarés por equipos

### Palmarés por país

## Vinclos externos
* Pachina web d'o CEV.
Lady Gaga

**Lady Gaga** (nombre artistico de **Stefani Joanne Angelina Germanotta**), naixita de Nueva York (Nueva York) o 28 de marzo de 1986, ye una cantaire, compositora y musico de nacionalidat estausunidense, activa en o mundo d'a musica dende 2005 y con cuantos premios recibitos mientres a suya carrera artistica.

A suya canción mas conoixita ye *Poker Face*, Atras cancions tamién a-saber-lo conoixitas son: *Just Dance* (2008), *Bad Romance* (2009) u *Yoü and I* (2011).

## The Fame (2004 - 2008)
En 2004 quito o suyo EP dito *Red And Blue* a on combinaba a musica rock y blues. En 2008 amaneixe o suyo primer disco de musica pop, dito *The Fame*, a on apareixen belunas d'as suyas cancions mas famosas como *Just Dance* u *Poker Face*.

A popularidat de Gaga creixió cuan prencipió a suya chira musical *Fame Ball* a on levaba muitos vestitos extravagants y futuristas. En 2009, Gaga fació un dueto con o rockero Marilyn Manson en a canción *LoveGame*.

## The Fame Monster (2009 - 2011)
En 2009 apareixe un nuevo disco de musica pop con o nombre de *The Fame Monster*. Entre as cancions mas conoixitas d'iste disco se pueden trobar *Bad Romance* u *Telephone*.

A suya canción *Alejandro* fue criticata por a ilesia catolica en emplegar simbolochía relichiosa en o suyo vidioclip.

## Born This Way (2011 - 2013)
Dimpués a cantaire Lady Gaga tornó a la escena d'o rock con o suyo nuevo disco *Born This Way*, que amaneixe en 2001. En iste disco bi ha cancions como *Yoü and I* u *Marry The Night*. Mientres a chira de promoción d'o disco *Born This Way Ball* viachó por toz os continents tanyendo a guitarra electrica.

## Artpop (2013 - 2014)
En 2013 quitó o suyo primer disco de musica *techno* con o títol de *ARTPOP*. En iste disco se troban cancions como *Applause* a on se veye un estilo musical influito por a musica techno u electronica y o pop rock.

## O suyo estilo musical
O suyo estilo musical ha estau influito por a musica estausunidense, mas que mas por o o blues y o rock-and-roll, que fusiona en un estilo basato en a guitarra electrica. En o disco *The Fame*, se veyen influyencias d'os estilos pop y dance pop. En *The Fame Monster* o suyo estilo cambea enta a musica dance, mas que mas o dark y o electro.

## Discografía
* *The Fame*, (2008).
* *The Fame Monster*, (2009).
* *Born This Way*, (2011).
* *ARTPOP*, (2013).
* *Cheek to Cheek*, (2014).
* *Joanne,* (2016).
* *Chromatica,* (2020).
* *Harlequin,* (2024).

## Vinclos externos

*  Pachina web oficial de Lady Gaga.
*  Lady Gaga en IMDb.
Monegros (disco)

**Monegros** u *Monegros, música tradicional de Aragón* ye un disco replega de Biella Nuei que arrocla cantos y piezas instrumentals de ueit lugars d'a redolada y que estió premiato por o Ministerio de Cultura por estar o treballo que «millor contribuye ta o conoiximiento y espardidura d'o patrimonio musical» en l'anyo 1990.

## Premios
* Disco que millor contribuye ta o conoiximiento y espardidura d'o patrimonio musical. (1990)

## Vinclos externos
*  Imachen de ''Diario 16'', de 23 de chunio de 1991 con a noticia d'o premio ta iste disco.
Félix Romeo

**Félix Romeo Pescador**, mas conoixito como **Félix Romeo**, naixito de Zaragoza (comarca de Zaragoza) en 1968 y muerto en Madrit o 7 d'octubre de 2011, estió un escritor y novelista aragonés en luenga castellana. Tamién destaca en atras actividaz culturals, estando dende 1996 dica 2001 director d'o programa *La Mandrágora* en *[[Televisión Española]]*, amás d'autor de cuantas traduccions. Fue conoixito tamién por o suyo compromís con causas socials, plegando a estar engarcholato en a garchola de Torrero o 13 de febrero de 1995 por insumiso, a on i estió una anyada.

## Obras
### Novelas
* 1995: *Dibujos animados*.
* 2001: *Discothèque*.
* 2008: *Amarillo*.

## Referencias

## Vinclos externos
*  ''Félix Romeo Pescador'' en a *[[Gran Enciclopedia Aragonesa]]*.
Silice

O **silice** ye dioxido de silicio (**SiO<sub>2</sub>**), un compuesto quimico present en a naturaleza baixo diferents formas, cristalinas (cuarz, cristobalita, etcetera), u amorfas (obsidiana, veire, etcetera), y por un regular predomina en l'arena en forma de grans de cuarz. Bi ha sers vivos con clasca de silice: principalment as diatomeas y radiolarios.

O silice combinato con diferents elementos quimicos (especialment Al, Fe, Mg, Ca, Na, K) forma os silicatos, os minerals mayoritarios en a crosta terrestre y manto superior.

O dioxido de silicio cristalizato ye un material d'alta dureza, se fa servir pa producir ondas radioelectricas d'una frecuencia muito precisa, o que ye útil pa fabricar reloches, aparatos de radio, ordinadors y cualsiquier equipo electronico con frecuencia radioelectrica muito precisa.

## Ciclo exochen d'o silice
A mayor parte d'o silice movilizato en o ciclo exochen provién de l'alteración de rocas que ya existiban, ígnias u no, y, en menor proporción, por l'aporte directo d'os volcans y actividaz cheotermicas, circulando en suspensión coloidal u como disolución verdadera. A solubilidat ye en función directa d'a temperatura y cristalinidat d'o material silicio, u independient d'o pH, pa valors d'o mesmo inferiors a 9, puyando muitismo en medios con ph superiors. A presencia en o medio d'electrolitos u suspensions afecta de manera significativa en a solubilidat, os sers vivos intervienen de traza decisiva en o ciclo d'o silice, fixando-la en as closcaranas por medio de l'actividat vital.
 
Cuan baixa a solubilidat d'o silice por cambios de temperatura u pH, actividat biolochica, precipitación directa como cuarz en medios vadosos y indirecta como silicatos sodicos en lacos alcalins, a mes d'a coagulación d'o silice que ye trasportata en forma coloidal, o silice s'adhibe a lo sedimento con diferents formas mineralochicas. En a diachenesi os diferents procesos de deshidratación, cristalización en chels, recristalización y reemplazamiento, etc. alteran a mineralochía d'os dipositos inicials, tot orichinando rocas con una cristalinidat progresivament mes alta en función d'a intensidat d'os procesos diacheneticos.

## Notas


## Referencias
Alwin Kuhn

**Alwin Kuhn**, naixito de Berlín (Imperio Alemán, hue Alemanya) o 13 de chinero de 1902 y muerto en Innsbruck (Austria) o 30 de chunio de 1968, estió un destacato filologo y lingüista alemán adedicato a l'estudio d'as luengas romances y que gosa estar conoixito en Aragón por a suya relación con l'idioma aragonés en estar l'autor de *[[Der hocharagonesische Dialekt]]*, publicata en 1935 dimpués d'os suyos treballos de campo por l'Alto Aragón.

Dimpués de graduar-se en Chemnitz y de treballar dende 1921 dica 1926, Kuhn estudió dende 1927 dica 1931 Filolochía Romanica y Filolochía Anglesa en as universidaz de Tübingen (con Gerhard Rohlfs), Bonn (con Wilhelm Meyer-Luebke) y Leipzig (con Walther von Wartburg y Frings Theodor). En 1931 se doctoró en a Universidat de Wartburg con a suya tesi *Die französische Handelssprache im 17. Jahrhundert* ("O francés comercial mientres o sieglo XVII", publicato en Leipzig en 1931) y fació a suya habilitación en 1935, tamién en Leipzig, con a obra *[[Der hocharagonesische Dialekt]]*. Estió succesivament profesor en l*'[[Albert-Ludwigs-Universität Freiburg]]*, a Universidat de Marburgo y a Universidat d'Innsbruck, ciudat a on morió.

## Obras
* 1935: *[[Der hocharagonesische Dialekt]]*, Leipzig ("O dialecto altoaragonés").
* 1950: *El aragonés, idioma pirenaico*, Madrit ("L'aragonés, idioma pirenenco").
* 1951: *Die romanischen Sprachen*, Berna ("As luengas romances").
Agata

L**'agata** ye una variedat d'a calcedonia (silice microcristalina), con bandas ritmicas de lamas finas curvas u angulosas, que se deben a diferencias de color y estructura. L'agata prene o nombre d'o río *[[Achates]]* en Sicilia.

A color varía muito y puet estar marrona, negra, amariella, roya, grisa, blanca, etcetera. En Brasil y Mexico predominan as colors grisa y blanca. L'agata tenyita de negro artificialment recibe a denominación d'ónix.

## Se veiga tamién
* Ónix.

## Bibliografía
*Medenbach, Olaf y Sussieck-Fornefeld, Cornelia, *Minerales*. Guías de la naturaleza Blume, 1990.

## Referencias

## Vinclos externos
Reserva Natural d'os Sotos y Galachos d'Ebro

A **Reserva Natural d'os Sotos y Galachos d'Ebro** ye una reserva natural d'Aragón situata en o curso meyo d'a val de l'Ebro. Se troba entre os termins municipals de Zaragoza (A Cartuixa), Pastriz y Lo Burgo d'Ebro a una distancia de 12&nbsp;km d'a capital aragonesa.

O río travesa una ampla plana d'inundación por estar un terreno con poca costera y d'un material cheolochico uniforme. Asinas se forman a-saber-los meandres, que cuan se deseparan de l'antigo cauz d'o río, bien por l'acción de l'hombre en roturar as tierras u bien por as creixitas de l'Ebro, se forman os galachos.

Actualment son bien poquez os galachos que se pueden trobar en l'Ebro, existindo amás d'os tres que bi ha en ista reserva natural (L'Alfranca de Pastriz, A Cartuixa y Lo Burgo d'Ebro) un atro en Chuslivol. O mas gran d'os tres que bi ha en a reserva ye o galacho de l'Alfranca y ye tamién o que millor se conserva.

A Reserva Natural d'os Sotos y Galachos d'Ebro se declaró como espacio protechito en 1991 y tien una superficie de 800 hectarias.

## Flora
A vechetación tipica d'iste ecosistema ye o carrizal, tipico d'o meyo humido y a on que destaca a presencia de fauna y flora acuatica. Periodicament cuan mos vamos aluenyando de l'augua apareixen por orden os carrizos, as tamarizas (*Tamarix*), salces (*Salix*), chopos (*Populus*) y freixins (*Fraxinus angustifolia*).

En as auguas bi ha algas y plantas acuaticas que sirven d'alimento ta os invertebratos que viven en os galachos. En os cantons d'os galachos apareixe cespede de *[[Paspalum paspaloides]]* que proteche d'a erosión y favoreixe l'aparición d'atras especies vechetals mas complexas.

## Fauna

Entre as especies animals que viven en os galachos trobamos aus como o esparvero (*Accipiter*), gralla blanca (*Corvus monedula*), yeguacero (*Picus viridis*), papafiga (*Sylvia atricapilla*), tordos pardos (*Turdus merula*) y mamifers como o teixons (*Meles meles*), rabosas (*Vulpes vulpes*), chinetas (*Genetta genetta*) y ratons de mont (*Apodemus sylvaticus*), entre atros.

En os carrizals se pueden trobar numerosas numerosas colonias d'ardeidas, como os martinez (*Nycticorax nycticorax*). D'hibierno duermen astí martiners (*Emberiza schoeniclus*), cistrillas (*Anthus*), enganyapastors (*Motacilla*) y estornels (*Sturnus*). Tamién viven en os carrizals o zapo corredor (*Epidalea calamita*), granota verda (*Pelophylax perezi*), cullebra d'agua (*Natrix maura*) y especies menazatas como a espata (*Emys orbicularis*) y o galapago leproso (*Mauremys leprosa*). Os chabalins (*Sus scrofa scrofa*), mas que mas en verano, se protechen aquí d'as altas temperaturas.

## Se veiga tamién
* Palacio de l'Alfranca

## Vinclos externos
*  GEA. Espacios Naturals Protechitos d'Aragón
*  Reserva Natural d'os Sotos y Galachos d'Ebro en www.rednaturaldearagon.com
*  Reserva Natural d'os Sotos y Galachos d'Ebro
Cuarz citrín

O **cuarz citrín** u simplament **citrín** ye una variedat d'o cuarz, mineral d'o grupo d'os tectosilicatos. A suya color ye amariella citrín por chicotas cantidaz de fierro (Fe+3). A denominación de *citrín* fa referencia a que ye amariello como o limón.

O cuarz citrín natural ye escaso. A mayor part d'o cuarz citrín que se comercializa ye artificial y s'ha feito torrando ametista u cuarzo afumato. A 470&nbsp;°C l'ametista brasilera se torna amariella-clara, y a 550&nbsp;°C-560&nbsp;°C son de color marrona escura a parda royenca. Toz os citrins torratos tienden a estar royencos. Os citrins naturals son amariellos-mate.

Os millors chacimientos actuals son de Brasil y Madagascar. Antes mes as millors piedras proveniban de Salamanca y Cordoba. A vegatas o citrín se comercializa baixo denominacions poco exactas (*topacio de Bahía*, *topacio de oro*, *topacio de Madeira*, *topacio de Palmeira*, *topacio de Río Grande*, *falso topacio*, como o famoso *falso topacio de [[Hinojosa de Duero]]).

Torrando os cuarzos violeta y amariellos de [[Montezuma]] ([[Minas Gerais]], [[Brasil]]), s'obtien a 500&nbsp;°C un cuarz verde, a [[prasolita]].

==Referencias==


== Bibliografía ==
*[[Olaf Medenbach|Medenbach, Olaf]] y [[Cornelia Sussieck-Fornefeld|Sussieck-Fornefeld, Cornelia]], *Minerales''. Guías de la naturaleza Blume, 1990.

## Vinclos externos
Pipistrellus maderensis

***Pipistrellus maderensis*** ye una especie d'afogacandils d'a familia Vespertilionidae. Puet trobar-se en as islas Canarias (Espanya), en Madeira y posiblement en as Azores (Portugal). A especie ye en periglo d'extinción.

## Referencias
* SIMMONS, N. B. *Order Chiroptera*. In: WILSON, D. E.; REEDER, D. M. (Eds.). *Mammal Species of the World: A Taxonomic and Geographic Reference*. 3. ed. Baltimore: Johns Hopkins University Press, 2005. v. 1, p.&nbsp;312-529.
* JUSTE, J.; PALMEIRIM, J.; ALCALDÉ, J.T. 2008. ''Pipistrellus maderensis''. In: IUCN 2008. 2008 IUCN Red List of Threatened Species. .
Pueblos mongols

Os **pueblos mongols** son un conchunto de pueblos orichinarios d'as estepas euroasiaticas orientals y que actualment se distribuyen principalment por o territorio d'os estaus de Mongolia, China (bi ha mongols en Mongolia Interior, Manchuria, Xinjiang y Gansu y Qingai) y Rusia (bi ha mongols en Buriatia, en atras zonas de Siberia y en Calmuquia). As luengas mongols las han clasificadas tradicionalment dentro d'a familia altaica, pero actualment se ye replanteyando esta clasificación. Historicament os mongols tenioron una gran expansión en a Edat Meya con a formación de l'Imperio Mongol. En periodos posteriors os mongols conoixioron unas expansions menors en forma de migracions tan luent como o Tíbet u lo curso baixo d'a Volga en relación con conflictos entre tribus u la formación d'estaus con clase dirichent mongola como lo Khanato Dzhungaro. Os principals pueblos mongols son os khalkhas, os buriatos, os oiratos (y como una branca esgallada d'éls os calmucos, o solo pueblo mongol habitant d'Europa Oriental). A mayor part d'os mongols son budistas lamaístas, con repuis d'una relichión anterior de tipo tengrianista.

## Etnonimo
En os textos medievals aragoneses se gosan referir a los mongols como "tartaros" chunto con toz os pueblos turquicos con os que conviviban en l'Imperio Mongol, y bi heba una antiga tribu mongola dita asinas que fue sozmesa por o mesmo Chinguis Khan. Actualment a denominación de "tartaro" se reserva a ciertos pueblos musulmans de luenga turquica de l'antiga Unión Sovietica.

O etnonimo *mongol* u *mogol* se troba en muit pocas traduccions a l'aragonés, pero lo veyemos en o *[[Libro de Marco Polo]]* y en *[[La Flor de las Ystorias d'Orient]]*:

## Referencias
Amak ezkondu ninduen

**"Amak ezkondu ninduen"** (en aragonés *A mía mai me casó*) ye una canción popular basca. 

## Lletra

## Vinclos externos
*  Amak ezkondu ninduen - Amaia Zubiria y Txomin Artola
Reserva d'a Biosfera d'Ordesa-Comachibosa

A **Reserva d'a Biosfera d'Ordesa-Comachibosa** (en castellano *Reserva de la Biosfera de Ordesa-Viñamala*) ye una Reserva d'a Biosfera que se troba situata en Aragón. A suya superficie ye de 51.396 hectarias y s'estendilla por os territorios de l'antiga Reserva Naciona de Cazata d'a Comachibosa y por os primitivos territorios d'o Parque Nacional d'Ordesa. Ocupa os termins de Bestué, Bielsa, Broto, Escuaín, Espierba, Fanlo, La Infortunada, Nerín, Puértolas, Reviella, Sarvisé, Tella-Sin y Torla-Ordesa.

Se puet dividir en dos sectors: l'occidental y l'oriental. O primero d'ells se troba situato en o Pireneu axial y ye formato por a compleganza alta d'o río Galligo y a val de Tena. O segundo lo forma o río Ara y o suyo afluent, l'Arazas.

Ye a unica Reserva d'a Biosfera que se puet trobar en territorio aragonés y destaca por a gran diversidat de paisaches d'alta montanya. Os ecosistemas que se i troban son escalonatos en pisos, ya que bi ha altarias que van dende os 900 dica os 3.555 metros en a tuca d'o Mont Perdito.

## Atras figuras de protección
Coinciden en parti con a Reserva d'a Biosfera atras feguras de protección:
* ZEPA de Comachibosa (ES0000278) que cubre un aria de 253,02&nbsp;km².

## Referencias

## Vinclos externos
*  Espacios Naturals Protechitos d'Aragón
*  Reserva de la Biosfera Ordesa-Viñamala
Amaiur (coalición politica)

:*Iste articlo ye sobre una coalición electoral basca; ta atros usos, se veiga *'Amaiur (desambigación)**''.

A coalición electoral **Amaiur*' ye una [[Coalición electoral|coalición]] politica [[País Basco|basca]] que arrocla a los partius [[Alternativa]], [[Aralar]] y [[Eusko Alkartasuna]] y a independients d'ideolochía [[Nacionalismo basco|nacionalista basca]] d'ezquierdas. Establita ta concurrir a las [[eleccions chenerals d'Espanya de 2011]], o suyo obchectivo ye d'esfender dende [[Euskal Herria]] lo dreito d'autodeterminación d'ista en o [[Congreso d'os Deputaus]] y lo [[Senau d'Espanya]].

A coalición prene o suyo nombre d'o lugar [[Navarra|navarro]] d'[[Amaiur]] (*Maya* en [[Idioma castellano|castellano]]), an i tenió puesto o seche d'o castiello d'Amaiur, uno d'os zaguers episodios d'a resistencia navarra mientres a [[conquiesta d'o Reino d'a Navarra]] peninsular por parte de Castiella en o [[sieglo XVI]].

== Historia ==
En as primerias d'agosto de 2011 a coalición [[Bildu]] fació arribar tanto a lo [[PNV]] como a [[Aralar]] una proposa ta configurar una sola candidatura nacionalista basca u *abertzale* ta as eleccions d'o [[20 de noviembre]], que s'habria d'estendillar a los cuatre territorios d'a dita [[Euskal Herria]]. 
Mientres que lo PNV refusa la ufierta, Aralar l'acceptará en asemblea dimpués que lo refirma-se un 61,4% d'a militancia d'o partiu. I habendo por contra un 35% que la refusaban y un 3% que s'abstenió.
Iste feito prevoca de facto la imposibilidat de concurrir a las eleccions de [[Nafarroa Bai]], en estar iste lo prencipal partiu d'a coalición navarra y qui tien rechistrau lo nombre en o Rechistro de Partius Politicos. D'ista manera, d'as restas de Nafarroa Bai: os partius PNV, [[Atarrabia Taldea]] (*Grupo Atarrabia*), amás d'os independients que son constuitos en a plataforma [[Zabaltzen]] (*Estendillando*) forman a Coalición [[Geroa Bai]] (*Sí a l'esvenider* u *Esvenider sí*) ta poder presentar-se-ie.

A coalición fació a suya primera aparición publica lo [[27 de setiembre]] en [[Sant Sabastián]], fendo o suyo primer acto politico unos dias mas tarde, o [[2 d'octubre]], en o Palacio de Congresos Baluarte de [[Pamplona]], estando ista a presentación uficial d'a coalición. En el prenioron parte por as diferents fuerzas d'a coalición: [[Patxi Zabaleta]] por Aralar, [[Amaia Agirresarobe]] d'Alternativa, [[Pello Urizar]] d'Eusko Alkartasuna y [[Txelui Moreno]] como representant d'a ezquierda *abertzale*.

== Reaccions ==

O [[5 d'octubre]], nomás tres dias dimpués d'a presentación uficial d'a coalición, surtió en publico o portavoz d'o [[Partido Popular|PP]], [[Esteban González Pons]], demandando y desichindo a lo Gubierno que se li negase la posibilidat a la nueva coalición de fer parte d'as eleccions.
Un dia mas tarde la Fiscalia Cheneral de l'Estato manifestó que *"ordenaría a los servicios antiterroristas que fesen un seguimiento exhaustivo d'as comparixencias d'os representants d'Amaiur"''.

## Referencias
Refuchio de Fauna Silvestre d'a Lacuna de Sarinyena

O **Refuchio de Fauna Silvestre d'a Lacuna de Sarinyena** ye un Refuchio de Fauna Silvestre d'Aragón, tien una superficie de 604 hectarias y fue declarato o 4 d'abril de 1995. A lacuna de Sarinyena se troba en os Monegros uescanos, en o termin municipal de Sarinyena, entre as cuencas d'os ríos Alcanadre y Flumen.

A lacuna de Sarinyena ye d'orichen endorreico. As suyas auguas tienen una alta concentración de sals debito a o clima arido que fa que as precipitacions sían pocas y que bi haiga una intensa evaporación en verano.

## Fauna

Entre a fauna d'a lacuna podemos trobar aguiloz, aucas, azulons, garzas marinas (*Vanellus vanellus*), anadetas, cuervos marins, pescairez boyers, gaviotas redideras (*Chroicocephalus ridibundus*), garrapescaires y gallos d'augua.

## Flora
L'alta concentración de sal en a lacuna y en os terrenos d'a redolada d'ista fa que se i trobe vechetación halofila como salicornias y sosas.

En os anyos 1970 se metió regano en os arredols d'a lacuna, lo que prevocó que i puyase o ran de l'augua, modificando-se a concentración salina d'a redolada. Ta solucionar o problema se proposó a construcción d'una canal de drenache que rodiando a lacuna ta guaranciar un ran d'augua parellán mientres tot l'anyo. A consecuencia dreita ye que se formó un aniello de carrizal arredol d'a lacuna, constituindo un d'os puestos mas importants ta as aus de tot Aragón.

## Atras figuras de protección
* *[[Zona d'especial protección pa las aus|Zona d'Especial Protección ta as Aus]]* (ZEPA)

## Vinclos externos
*  Refuchio de Fauna Silvestre d'a Lacuna de Sarinyena
Amaiur (desambigación)

**Amaiur** puet estar:
* **[[Amaiur]]**, Lugar d'o norte d'a val de Baztán, an i s'escaició o seche d'o castiello d'Amaiur mientres a guerra de conquiesta castellana de Navarra en 1522. 
* **[[Batallón Amaiur]]**, nombre que recibió o 19eno batallón de l'exercito basco mientres la Guerra Civil en Euskadi, entre 1936 y 1937.
* **[[Amaiur (coalición politica)|Amaiur]]**, coalición nacionalista basca de cuchas formata en setiembre de 2011.
* **[[Agrupaciones Electorales de Merindades|Amaiur]]** coalición nacionalista basca ta as eleccions a o Parlamento de Navarra de 1979.
* **Amaiur**, colección d'a editorial Txalaparta adedicada a la literatura en luenga basca.
* **Amayur**, revista d'o Partiu Nacionalista Basco en Navarra.
Muffin Records

**Muffin Records** ye un siello discografico naixiu de Zaragoza en 2008, a mans de Rapsusklei, Karty y Stop Producciones. L'enguero d'o siello fue o 21 de mayo d'ixa mesma anyada con a edición d'o disco *Legado* d'a banda aragonesa de reggae JahSta.

## Artistas
* Rapsusklei
* JahSta
* Sharif
* Karty Er Nene
* Oscar a Secas
* Aniki
* Alba
* La Tribu Selektahs
* Séptima Raza
* Lex Luthorz
* DJ DREZ

## Vinclos externos
*  Pachina oficial
*  Muffin Records en www.myspace.com

## Referencias
The Magnificent Seven

***The Magnificent Seven*** (títol orichinal en anglés, ***Os siet magnificos*** en aragonés, estrenada en Aragón con o títol en castellano de *Los siete magníficos*) ye una cinta estausunidense de l'anyo 1960 de western, dirichida por John Sturges, seguntes un guión de William Roberts, con dirección de fotografía de Charles Lang y banda sonora orichinal d'Elmer Bernstein, y que en o suyo elenco incluye a destacaus actors como Yul Brynner, Eli Wallach, Steve McQueen, James Coburn, Robert Vaughn, Charles Bronson, Horst Buchholz u Brad Dexter. Se basa en una cinta de 1954 d'Akira Kurosawa, *[[Shichinin no Samurai]]*, en trasladando-ne l'acción dende lo Chapón d'o sieglo XVI enta lo Mexico d'o sieglo XIX.

Ye una cinta a on en lo suyo guión s'harmonizan cualques personalidaz bien diferenz ta treballar por una meta común y a on cadagún d'os siet magnificos ye perfectament caracterizau en bel chesto, obchecto u vestiu. Antiparte, cal destacar a suya banda sonora orichinal, un treballo d'Elmer Bernstein que s'ha convertiu en una d'as mas conoixidas bandas sonoras de tot o chenero d'o western, estando mesmo adaptada ta spots publicitarios en considerar-se que de bel modo encarna las esencias de l*'[[american way of life]]*. A banda sonora d'Elmer Bernstein estió nominada a l'Oscar a la Millor Banda Sonora Orichinal.

## Premios

## Se veiga tamién
* Cine en 1960.
* Cintas de 1960.

## Referencias

## Vinclos externos
*  ''The Magnificent Seven'' en IMDb.
Los Mancusos

**Los Mancusos** ye un grupo de teatro aragonesa naixida en 2006.

## Biografía
En l'anyada 2003 os tres miembros actuals d'o grupo (Javier Guzmán, Javier Ercilla y Fran Martínez) se conoixen en a Escuela Municipal de Teatro de Zaragoza. Bi prencipian a treballar chunto con atros companyers en espectaclos de creación propia y, tres anyadas dimpués, naixen *Los Mancusos* d'ista simient.

## Espectaclos
* *Maldito Iceberg*
* *Tres contra cientos*
* *El show de Los Mancusos*

## Vinclos externos
* Pachina oficial de Los Mancusos
JahSta

**JahSta Reggae Band** (u simplament **JahSta**) ye un grupo aragonesa de musica reggae, naixida de Zaragoza en 1996.

## Biografía
El grupo se fa en 1996 y consigue vender dos mil copias d'a suya primer maqueta *Rasta es el futuro*.

En l'anyada 2000 editan o suyo primer CD *Jah'sta*, que contó con a producción de Tony López (Ska-P) y les levó a estar conoixius y actuar en buena cosa de festivals.

En chulio de 2003 editón o suyo segundo CD baixo o títol *El mensaje*, gravau en os estudios *Loud&Lone* de Santander. O tamién artista zaragozano Rapsusklei grava con éls en iste disco *Niños del Ghetto*, un d'os himnos d'os directos d'o grupo. *El mensaje* consolida a lo grupo adintro d'a escena reggae estatal, actuando en arrienda festivals y fendo colaboracions con grupos como Violadores del Verso, Dani Ro u en o prochecto D.A.B. de Héroes del Silencio.

En 2008 quitan ta a carrera *Legado*, o suyo tercer CD. Igual como en l'anterior treballo, o rapero y amigo d'a banda Rapsusklei bi colabora con a canción *Intolerancia*.

Con istos cuatro treballos (tres discos y una maqueta) y bels cambios en a formación, gravan en 2010 *Directo en Lagata*, o primer DVD d'a banda. Fue gravau en o Lagata Reggae Festival, festival de musica reggae d'o lugar aragonés de Lagata (Campo de Belchit) y penchau en o ret.

### Backing band
Amás d'a suya trachectoria propia como banda, cal decir que han colaborau con cantaires como Swan Fyahbwoy, Zergiote, El Rookie u Rapsusklei (a qui acompanyón en una chira) levando a base ritmica d'os suyos directos.

## Discografía
### Maquetas
* *Rasta es el Futuro* (1996)
### Discos
* *Jahsta* (1999)
* *El Mensaje* (2003)
* *Legado* (2008)
### DVD
* *Directo en Lagata* (2010)

## Se veiga tamién
* Muffin Records
* Rapsusklei

## Vinclos externos
* JahSta en myspace.com

## Referencias
Reserva Natural d'a Lacuna de Gallocanta

A **Reserva Natural d'a Lacuna de Gallocanta** ye una reserva natural d'Aragón. Se troba situata en o Campo de Bello, entre as comarcas de Campo de Daroca y Xiloca, fendo parti d'os termins municipals de Santet, Gallocanta, Berrueco, Las Cuerlas, Tornos y Bello.

A lacuna de Gallocanta ye, con una largaria maxima de 7 km y una amplaria maxima de 2&nbsp;km, a mayor lacuna natural d'a Peninsula Iberica y chunto con a lacuna de Fuentedepiedra (provincia de Malaga) a mayor lacuna salada d'Europa. Tien una fondaria meyana de 70 centimetros y maxima de 2 metros y ye un buen eixemplo de cuenta endorreica de montanya, ye decir que no tien salida a la mar. As suyas auguas proceden prencipalment de torrents soterranyos, por lo que a suya salinidat ye muit alta: diez vegadas superior a la de l'augua d'a mar, lo que fa que en periodos ixutos se gosen formar en as suyas plachas crostas de sal.

## Fauna

L'alta concentración de sal en as suyas auguas impide de tot a presencia de peixes, manimenos bi ha un important numero d'aves, reptils y anfibios por os arroyos y as basas, y mamifers por as sierras y monts. 
Cuenta con mas de 220 especies diferents d'aves, entre as mas importants os vueitres, alicas, grudas, porpuz u "baubas" y fochas. Constituye o enclau mas important d'aus acuaticas d'Aragón y o segundo d'a Peninsula Iberica dimpués de Doñana. O censo d'aus que se i fa d'hibierno amuestra datos d'una meya de 150.000 eixemplars, estando o maximo en l'hibierno de 1998 con 400.000 aus censatas.

Entre os mamifers podemos trobar-ie: corzos, paniquesas, rabosas, gatos montesins, bel ciervo, chabalins, fuinas, conillos, taixugos, etc.
Son comuns en as basas y arroyos d'a redolada as ranas, zapos, fardachos u "ardachos" (que se minchaban fa poco tiempo), sargantanas u "sangartesas" y bellas especies de sirpients como as gripias.

## Flora

A lacuna, por estar cuasi un ambient estepario, y por a man de l'hombre, ye plena de campos de cerials, tornasols, bels panizals, hortals y campos d'alfalz.

En os monts encara se i puede veyer pins, carrascas u chaparras, caixicos y chinebros. An que i hai augua se troban os chopos y azarolleras. Os árbols que fan fruita mas comuns son as almendreras, encara que se pueden trobar bellas mazaneras. Antes mas se cautivaba a vinya y o zafrán.

Bi ha gran cantidat de plantas halofilas que soportan muita salinidat y, por ello, perfectas ta a lacuna. O sistema cuenta con bels endemismos y especies en protección como a *[[Puccinella pungenns]]* y o *[[Luthrum flexousom]]*, y bellas *[[Orchis palustris]]*.

## Atras feguras de protección
* Zona de Especial Protección ta as Aus (ZEPA).
* Puesto d'Importancia Comunitaria (PIC).
* Humedal d'Importancia Internacional (Convenio RAMSAR).

## Vinclos externos
*  GEA. Espacios Naturals Protechitos d'Aragón
*  Reserva Natural d'a Lacuna de Gallocanta
*  Lacuna de Gallocanta en Xilocapedia
Santa Monica (California)

:*Iste articlo ye sobre una ciudat estausunidense en o estau de California. ta atros usos, se veiga *'Santa Monica**''.

**Santa Monica''' ye una ciudat d'os Estaus Unius situada en o estau de California. Fa parte d'o condau de Los Angeles.

A suya población ye de 89.736 habitants (2010) en una superficie de 21,80 km², con una densidat de población de 4.117 hab/km².

## Cheografía
A localidat de Santa Monica se troba situada a 32 metros d'altaria sobre lo livel d'a mar.

## Esporte
Santa Monica ye a seu d'o Santa Monica Track Club (SMTC), un d'os clubs d'atletismo mas famosos y conoixius d'o mundo dende a decada d'os anyos 90 cuan teneba atletas internacionals, prencipalment velocistas, que teneban medallas internacionals y récords d'o mundo, como Carl Lewis, Leroy Burrell, Kevin Young, Steve Lewis, Michael Marsh, Joe DeLoach u Carol Lewis.

### Competicions esportivas
Mientres os Chuegos Olimpicos de 1984 o maratón masculín y femenín trescruzó a ciudat. En os Chuegos Olimpicos de 2028, será siede d'o voleibol placha y o surf.

## Vinclos externos

*  Pachina web oficial municipal de Santa Monica.
Sacro (desambigación)

**Sacro** puet referir-se a:
***[[Sacro]]**, sinonimo culto de "sagrado"
***[[Ueso sacro|Sacro]]**, ueso d'a cintura pelvica producto d'a fusión de cualques vertebras.
***[[Arte sacro]]**, arte con una fin relichiosa u propio de centros de culto, s'oposa a l'arte profano.
***[[Sacro Imperio Romano Chermanico]]**, denominación historiografica d'un imperio que existió en tierras d'Alemanya, Italia y países d'a redolata dende l'anyo 962 dica l'anyo 1806 y que en aragonés medieval yera conoixito *Imperio d'Alemanya*.
Amaiur

*Iste articlo ye sobre o *'lugar** d'Amaiur en a val de Baztan, ta atros usos, se veiga **Amaiur (desambigación)**''.


**Amaiur*' (*Maya* en [[Idioma castellano|castellano]]) ye un [[lugar]] [[Navarra|navarro]] d'o norte d'a [[val de Baztan]] situato en l'extremo d'a cara sud d'o [[puerto d'Otsondo]], que se troba a una [[distancia]] de 8 [[kilometro]]s d'[[Elizondo]], cabecera d'o municipio, y a 58&nbsp;km de [[Pamplona]], a o que se i plega a traviés d'a carretera nacional N-121b. Seguntes o censo de [[2010]], a suya [[Población humana|población]] ye de 284 habitants.

Amaiur ye l'eixemplo de pueblo d'una sola carrera, an as construccions d'as [[vivienda]]s y [[edificio]]s que fan parte d'o lugar se i troban situatos a toz dos cantos d'a mesma. Ta accedir-ie s'ha de travesar una suportalada con forma d'[[arco]], que fa la vez de muga d'os limites d'o espacio urbano, an se i troba un crucero de zaguerias d'o [[sieglo XVII]].

== Mugas ==
Amaiur fa muga con [[Azpilkueta]] a lo sud-ueste, con [[Arizkun]] y [[Erratzu]] a lo sud y con [[Urdazubi]] a lo nord-ueste.



== Historia ==
O lugar d'Amaiur ye conoixito por estar o puesto an acayeció un d'os zaguers episodios d'a [[conquiesta de Navarra]] por parte d'o [[reino de Castiella]] en o [[sieglo XVI]]. Iste feito, conoixito como o [[seche d'o Castiello d'Amaiur]], s'escaició entre os dias 15 y 19 de chulio de [[1522]], cuan una guarnición d'uns 200 navarros baixo lo mando de [[Jaime Vélaz de Medrano]], habió de fer frent a un exercito de 10.000 castellanos y navarros [[beaumonteses]] que lis cercoron y asechoron. Os setiaus navarros resistioron cuantos enrastes dende lo 15 dica lo [[22 de chulio]], calendata en que finalment rebloron. Diyas mas tarde, o [[12 d'agosto]], s'ordenó destruir a fortaleza metendo-li fuego.

O 30 de chunio de [[1922]], en o mesmo puesto an se i trobaba lo [[castiello d'Amaiur]], se debantó un monolito en recordanza d'os navarros que lo esfensoron, que resultó estricallato dimpués que fesen esclatar un carga explosiva la nueit d'o 26 al 27 de chulio de [[1931]]. No seria dica l'anyo [[1982]] cuan, con refirme d'as deputacions de [[Navarra]], [[Alaba]], [[Guipúzcua]] y [[Bizcaya]], amás d'o [[Gubierno Basco]], fue reconstruito y reinaugurato de nuevo.

== Cultura ==
=== Fiestas y celebracions ===
As fiestas grans d'Amaiur se celebran o  15 d'agosto en honor a [[Asumpción de Santa María]].

=== Molimentos principals ===
* Palacio d'Arretxea, un [[palacio]] d'o sieglo XVI (*Arretxea jauregia*, en basco).
* [[Palacio Borda]], un palacio de [[1702]] (*Borda jauregia*).
* Casa Arriada, un [[edificio]] d'a lo menos d'o [[sieglo XVI]] (*Arriada etxea*).
* Molimento en remeranza d'o [[castiello d'Amaiur]] (*Amaiurko Gaztelua'')

## Vinclos externos
*   Información d'o lugar d'Amaiur en a pachina d'o achuntamiento de Baztan.

## Referencias
Subchección

**Subchección** puet estar:
***[[Subchección (estructura)|subchección]]**, estructura pa subchectar.
***[[Subchección (poder)|subchección]]**, dependencia u dominación respecto a bellacosa.
A Night at the Opera (cinta)

:*Iste articlo ye sobre una cinta estausunidense de 1935; ta atros usos, se veiga *'A Night at the Opera***.


***A Night at the Opera*** (títol orichinal en [[Idioma anglés|anglés]], ***Una nueit en a Opera*** en [[Idioma aragonés|aragonés]]), estrenada con o títol de ***Una noche en la Ópera**' en Aragón) ye una cinta estausunidense de cine de comedia de l'anyo 1935, dirichita por Sam Wood seguntes un guión de George S. Kaufman y Morrie Ryskind. Con una durada de 96 minutos, a cinta ye interpretata por Groucho Marx, Chico Marx, Harpo Marx, Kitty Carlisle, Allan Jones y Margaret Dumont, entre d'atros.

## Se veiga tamién
* Cine en 1935.
* Cintas de 1935.

## Referencias

## Vinclos externos
*  ''A Night at the Opera'' en IMDb.
*  ''A Night at the Opera'' en Turner Classic Movies.
Plutarco

**Lucius Mestrius Plutarchus** (Μέστριος Πλούταρχος en griego) estió un historiador, biografo y asayista griego naixito arredol de l'anyo 46 aC de Queronea (Beocia) y muerto arredol de l'anyo 120 en Delfos (Focida). Tamién estió machistrato y embaixador.

A suya obra Βίοι Παράλληλοι de biografías de griegos y romanos famosos fue tradueita por orden de Chuan Ferrández d'Heredia con o títol *[[Vidas Semblants|Vidas Semblantes]]*. Heredia acomandó a traducción a un equipo en o que Dimitri Calodiqui traduciba dende o griego clasico a lo griego bizantín y Nicolau de Drenopoli dende o griego bizantín a l'aragonés. A traducción de Nicolau de Drenopoli debió pasar por mans de correctors aragoneses. Esta traducción suposó a primer traducción de Plutarco ta una luenga occidental.

## Referencias
Cantalejo

**Cantalejo** ye un municipio d'a provincia de Segovia, en a comunidat autonoma de Castiella y Leyón, Espanya.

A suya población ye de 3.894 habitants (2010), en una superficie de 79,43 km² y una densidat de población de 49,02 hab/km².

## Cheografía
Se troba situata a 963 metros d'altaria sobre o livel d'a mar, a una distancia de 48 km d'a ciudat de Segovia, a capital d'a suya provincia, a 36&nbsp;km de Cuéllar y a 19&nbsp;km de Sepúlveda.

## Demografía

## Administración
### Alcaldes

## Molimentos
* Ilesia de Sant Andreu de Cantalejo.
Airea (Ibon Koteron)

**"Airea"** (en aragones *L'aire*) ye una canción de l'anyo 2004 de l'albokari Ibon Koteron publicato adintro de l'album *[[Airea (album)|Airea]]*. O protagonista d'esta canción ye l'alboka, con acompanyamiento de l'acordión y a txalaparta.

## Vinclos esternos
* Escuitar o videoclip d'a canción ''Airea'' d'Ibon Koteron
Odolaren boza

**"Odolaren boza"** (en aragonés *A Voz de A Sangre*) ye una canción de l*[[alboka]]lari* Ibon Koteron y o *[[trikitixa|trikitilari]]* Kepa Junkera. Ista canción fue editata en l'anyo 1996 en o disco *[[Leonen Orroak]]* ("Os Gramius de Leon") en homenache a l*'albokalari* Leon Bilbao.

## Vinclos externos
* Escuitar a canción ''Odolaren boza'', versión de estudio. Mosicos: Ibon Koteron, Kepa Junkera y Natxo de Felipe. Youtube.com 
* Escuitar a canción ''Odolaren boza'' en directo, Aikor Eguna 2006, mosicos: Ibon Koteron, Edurtzeta Ania y Gaizka Peñafiel. 
* ''Odolaren boza'', 15º Alboka Topaketa de Hernani
Zirkinipez

**"Zirkinipez"** (en dialecto bizcaíno *Zirkinipez*, en euskara batua *Zirkinik ez*; en aragonés, *Ni un leve gesto* u *Ni un leve movimiento*) ye una canción de l'anyo 1996 composada por l'acordionista Kepa Junkera y l'albokari Ibon Koteron, de l'album *[[Leonen orroak]]*.

## Vinclos externos
* Escuitar a versión d'estudio d'a canción ''Zirkinipez''.
* ''Zirkinipez'' en directo durante el Aikor Eguna 2006. Musicos: Ibon Koteron, Edurtzeta Ania y Gaizka Peñafiel. 
* ''Zirkinipez'', nomás que trikitixa u acordión.
Pasau anterior d'indicativo en aragonés

O **pasau anterior d'indicativo en [[idioma aragonés]]** teoricament sería:

Manimenos no bi n'ha guaires investigacions sobre o suyo uso en aragonés. Encara que este tiempo verbal figure en a "*[[Gramatica de la lengua aragonesa (libro)|Gramatica de la lengua aragonesa]]*" de Francho Nagore, no i figuran eixemplos de l'uso d'este tiempo verbal en as parlas alto-aragonesas. En l'aragonés medieval si que se detecta:

L'uso que presenta en atras luengas romances, u que podió tener en aragonés medieval, lo cubren o pasau plusquamperfecto, o pasau perfecto simple y dica o infinitivo.

En cheso y bella parla centro-oriental conservadera se troba encara o uso d'o verbo *ser* como verbo auxiliar pa os verbos de movimiento, verbos pronominals, *naixer* y *morir* como en l'aragonés medieval y as fases medievals de muitas luengas neolatinas. N'estos casos o participio concuerda en chenero y numero con o subchecto. D'esta traza o verbo *puyar* se conchugaría.

Encara que este tiempo verbal figure en a "Gramatica de la lengua aragonesa" de Francho Nagore, no i figuran eixemplos de l'uso d'este tiempo verbal conchugau con o verbo auxiliar ser. Manimenos debió existir a un uso d'este tiempo verbal por o menos n'esta clase de verbos que se conchugan con este atro verbo auxiliar. Un eixemplo d'o suyo uso en os libros tradueitos a l'aragonés medieval ye:

## Referencias

## Se veiga tamién
*Pasau anterior d'indicativo.